als_Latn dik_Latn sag_Latn
Kur do të vijë fundi i botës?
Përgjigjja e Biblës
Që të dimë kur do të vijë fundi i botës, duhet të kuptojmë kujt i referohet Bibla kur përdor fjalën «botë». Fjala greke kósmos, që zakonisht përkthehet «botë», më së shumti i referohet njerëzimit, sidomos pjesës që nuk jeton në përputhje me vullnetin e Zotit. (Gjoni 15:18, 19; 2 Pjetrit 2:5) Me raste, fjala kósmos i referohet strukturës së shoqërisë njerëzore, duke përfshirë sistemin tregtar, politik e fetar.
Çfarë është «fundi i botës»?
Shprehja «fundi i botës», të cilën e shohim në shumë përkthime të Biblës, mund të përkthehet edhe ‘përfundimi i sistemit’, ose ‘mbarimi i kësaj epoke’. (Mateu 24:3; Bibla ECM) Nuk i referohet shkatërrimit të tokës ose të gjithë njerëzimit, por fundit të strukturës së shoqërisë njerëzore.
Bibla mëson se «keqbërësit do të shfarosen» që njerëzit e mirë të shijojnë jetën në tokë. (Psalmi 37:
Kur do të vijë fundi i botës?
Jezui tha: «Atë ditë dhe atë orë s’e di askush, as engjëjt e qiejve, as Biri, por vetëm Ati.» (Mateu 24:36, 42) Ai shtoi se fundi do të vinte papritur, «në një orë që ju s’e mendoni».
Edhe pse nuk mund t’i dimë ditën dhe orën e saktë, Jezui foli për një «shenjë» të përbërë, ose grup ngjarjesh, që do të identifikonin periudhën kohore pikërisht para fundit të botës. (Mateu 24:
A do të mbetet ndonjë gjë pas fundit të botës?
Po. Toka do të mbetet ende, pasi Bibla thotë se «ajo nuk do të lëkundet asnjëherë, po, kurrën e kurrës». (Psalmi 104:5) Do të mbushet me njerëz, tamam siç premton Bibla: «Të drejtët do të trashëgojnë tokën dhe do të banojnë përgjithmonë në të.» (Psalmi 37:29) Zoti do të krijojë kushtet që kishte si qëllim që në fillim:
Parajsë.
—Isaia 35:1; Luka 23:43.
Siguri e begati.
—Mikea 4:4.
Punë domethënëse dhe të kënaqshme për të gjithë.
—Isaia 65:21- 23.
Çlirim nga sëmundjet dhe plakja.
—Jobi 33:25; Isaia 33:24.
^ par. 3 Edhe fjala greke aión, në disa Bibla është përkthyer «botë». Kur përkthehet kështu, fjala aión ka kuptim të ngjashëm me kósmos, që i referohet strukturës së shoqërisë njerëzore.
Mëso më shumë
PËRGJIGJE PËR PYETJE BIBLIKE
Çfarë janë profecitë?
A parashikojnë të ardhmen të gjitha profecitë e frymëzuara nga Zoti? Jo, jo të gjitha.
als_Latn fon_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ban_Latn lus_Latn als_Latn tso_Latn als_Latn lus_Latn als_Latn plt_Latn als_Latn als_Latn als_Latn als_Latn als_Latn